11. ΑΠΟΦΑΣΗ ΥΠΟΥΡΓΩΝ ΕΘΝΙΚΗΣ ΟΙΚΟΝΟΜΙΑΣ ΚΑΙ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ Αριθ. 20091/1315 της 22 Ιουν./4 Ιουλ.  1994 (ΦΕΚ Β΄ 512) Διάταξη συγκράτησης των επιβατών των δικύκλων οχημάτων με κινητήρα σε συμμόρφωση προς τις διατάξεις της Οδηγίας 93/32/ΕΟΚ του Συμβουλίου των Ευρωπαϊκών Κοινοτήτων της 14ης Ιουν. 1993. Για την τροποποίηση της ανωτέρω απόφ. βλ. την με αριθ. 14135/1271/30 Μαΐου-11 Ιουλ. 2000 (ΦΕΚ Β΄ 851) όμοια απόφαση, κατωτ. αριθ. 26. Έχοντας υπόψη τις διατάξεις: 1.Του άρθρ. 84 παρ. 2 του Κ.Ο.Κ. που κυρώθηκε με τον Νόμ. 2094/92 (Α΄ 182) περί κυρώσεως του Κώδικα Οδικής Κυκλοφορίας. 2.Των άρθρ. 1 παρ. 1 και 3 του Νόμ. 1338/83 (Α΄ 34) Εφαρμογή του Κοινοτικού Δικαίου, όπως τροποποιήθηκε με την παρ. 1 του άρθρ. 6 του Νόμ. 1440/84 (Α΄ 70) Συμμετοχή της Ελλάδος στο κεφάλαιο, στα αποθεματικά και στις προβλέψεις της Ευρωπαϊκής Τράπεζας Επενδύσεων, στο κεφάλαιο της Ευρωπαϊκής Κοινότητας Άνθρακος και Χάλυβος και του Οργανισμού ΕΥΡΑΤΟΜ  και του άρθρ. 65 του Νομ. 1892/90 (Α΄ 101). 3.Της κοινής απόφασης με αριθ. ΟΙΚ 47271/ 3950/21.12.1992 (Β΄ 764/31.12.1992) των Υπουργών Εθνικής Οικονομίας και Μεταφορών και Επικοινωνιών, που αφορά συμμόρφωση προς τις διατάξεις της οδηγίας 92/53/ΕΟΚ σχετικά με την έκδοση έγκρισης τύπου των οχημάτων με κινητήρα και των ρυμουλκουμένων τους. 4.Της κοινής απόφασης με αριθ. 21090/1874/ 3.6.1993 (Β΄ 428/14.6.1993) των Υπουργών Εθνικής Οικονομίας και Μεταφορών Επικοινωνιών, που αφορά συμμόρφωση προς τις διατάξεις της Οδηγίας 92/61/ΕΟΚ σχετικά με την έκδοση έγκρισης τύπου των δικύκλων ή τρικύκλων οχημάτων με κινητήρα. 5.Την 414/1.11.1993 (Β΄ 838) Κοινή Απόφαση του Πρωθυπουργού και του Υπουργού Μεταφορών και Επικοινωνιών περί ανάθεσης αρμοδιοτήτων στον Υφυπουργό Μεταφορών και Επικοινωνιών. 6.Του άρθρ. 29Α του Νόμ. 1558/85 Κυβέρνηση και Κυβερνητικά Όργανα (Α΄ 137) που προστέθηκε με το άρθρ. 27 του Νόμ. 2081/92 (Α΄ 154), αποφασίζουμε: Σκοπός-Πεδίο Εφαρμογής Άρθρ.1.-Η παρούσα απόφαση αποσκοπεί στη συμμόρφωση της Ελληνικής νομοθεσίας προς τις διατάξεις της Οδηγίας 93/32/ΕΟΚ του Συμβουλίου των Ευρωπαϊκών Κοινοτήτων της 14ης Ιουν. 1993, σχετικά με την διάταξη συγκράτησης των επιβατών των δικύκλων οχημάτων με κινητήρα, που δημοσιεύθηκε στην Ελληνική γλώσσα στην επίσημη εφημερίδα των Ευρωπαϊκών Κοινοτήτων με αριθ. L188/29.7.93 (σελ. 28 έως και 31), και εφαρμόζεται για την διάταξη συγκράτησης των επιβατών όλων των τύπων δικύκλων οχημάτων όπως ορίζεται στο άρθρ. 1 παρ. 2 του κεφ. Ι της Κ.Υ.Α. 21090/ 1874/3.6.1993 (Β΄ 428/14.6.1993) με την οποία ενσωματώθηκε στο Εθνικό Δίκαιο η οδηγία 92/61/ΕΟΚ που αφορά έγκριση τύπου δικύκλων ή τρικύκλων οχημάτων με κινητήρα. Άρθρ.2.-Η διαδικασία χορήγησης της έγκρισης τύπου όσον αφορά τη διάταξη συγκράτησης των επιβατών ενός τύπου δικύκλου οχήματος με κινητήρα, καθώς και οι προϋποθέσεις για ελεύθερη κυκλοφορία των εν λόγω οχημάτων, είναι εκείνες που ορίζει η ΚΥΑ 21090/1874/3.6.93 (Β΄ 428/14.6.93) με την οποία ενσωματώθηκε στο Εθνικό Δίκαιο η οδηγία 92/61/ΕΟΚ που αφορά έγκριση τύπου δικύκλων ή τρικύκλων οχημάτων με κινητήρα, στα Κεφ. ΙΙ και ΙΙΙ αντίστοιχα. Άρθρ.3.-Οι τροποποιήσεις που είναι αναγκαίες για την προσαρμογή των προδιαγραφών των παραρτημάτων στην τεχνική πρόοδο αποφασίζονται σύμφωνα με τη διαδικασία που προβλέπεται στο άρθρ. 13 της ΚΥΑ 47271/3950/21.12.92 (Β΄ 764/31.12. 92), που αναφέρεται στην έγκριση τύπου οχημάτων με κινητήρα και των ρυμουλκουμένων τους σε συμμόρφωση με τις διατάξεις της Οδηγίας 92/53/ΕΟΚ. Άρθρ.4.-Από την 14 Δεκ. 1994 οι αρμόδιες Υπηρεσίες Συγκοινωνιών του Υπουργείου ΜεταφορώνΕπικοινωνιών δεν μπορούν να απαγορεύουν, για λόγους που αφορούν την διάταξη συγκράτησης των επιβατών, την πρώτη θέση σε κυκλοφορία των οχημάτων που είναι σύμφωνα με την παρούσα απόφαση, κατά τα λοιπά εφαρμόζουν τις διατάξεις της παρούσας απόφασης από τις 14 Ιουν. 1995. Άρθρ.5.-Ακολουθούν παράρτημα μετά δύο Προσαρτημάτων (Προσάρτημα 1 και Προσάρτημα 2) σαν αναπόσπαστα τμήματα της παρούσας απόφασης. Άρθρ.7.-Από την εφαρμογή της παρούσας Απόφασης δεν προκύπτει επιβάρυνση σε βάρος του Κρατικού Προϋπολογισμού. (Αντί για τη σελ. 264,389) Σελ. 264,389(α) Τεύχος -Σελ.  Μοτοποδήλατα-Μοτοσυκλέτες 21.Ε.μ.11 